दो महीने में होनी चाहिए निगम की बोर्ड बैठक, पांच माह बाद भी तिथि तय नहीं
नगरनिगम बोर्ड की जो बैठक दो माह में होनी चाहिए उसकी पांच माह बाद भी तारीख तय नहीं है। बोर्ड की पिछली बैठक 20 जुलाई को हुई थी। बोर्ड बैठक नहीं होने से कई बड़े प्रस्ताव आगे नहीं बढ़ सके हैं। समितियों की बैठकों में जो बड़े प्रस्ताव पास किए गए हैं उनका बोर्ड बैठक में अनुमोदन जरूरी है। बोर्ड बैठक में अनुमोदन के बाद ही बड़े प्रस्ताव पर काम आगे बढ़ सकेगा।
नियमानुसार 60 दिनों के अंतराल में निगम की बोर्ड बैठक होनी जरूरी है, लेकिन इस बार बोर्ड बैठक हुए पांच माह से ज्यादा का समय हो गया है। इस कारण समिति अध्यक्षों और पार्षदों में आगामी बोर्ड बैठक को लेकर इंतजार बढ़ता जा रहा है। इंतजार इस बात को लेकर भी ज्यादा है कि अब तक विभिन्न समितियों की बैठकों में बड़े प्रस्ताव आगे नहीं बढ़ पा रहे हैं। निर्माण कार्यों से जुड़ी वित्तीय एवं प्रशासनिक स्वीकृति के प्रस्ताव पर भी बोर्ड की मुहर लगनी जरूरी होती है।
समयपर बोर्ड बैठक हो तो ये फायदे
फरवरीया मार्च में निगम का अगला बजट पेश होना है। ऐसे में बजट बैठक से पहले एक और बोर्ड बैठक होने से पार्षदों को वर्तमान बजट पर चर्चा का पूरा माैका मिल सकेगा। वर्तमान बोर्ड का पहला बजट पास होने के बाद अब तक एक भी बार पार्षदों के बीच बजट की स्थिति को लेकर कोई अधिकृत चर्चा नहीं हो सकी है। वित्त समिति के सदस्यों को भी इस बात की जानकारी नहीं हो सकी है कि एक साल पहले पास हुआ बजट आज किस स्थिति में है। आय-व्यय की क्या स्थिति है। बजट बैठक से पहले बोर्ड बैठक होने से पार्षदों को यह राय देने का मौका मिल सकेगा कि अगले बजट में किन-किन बातों पर ध्यान दिया जाना चाहिए। शहर हित के कौन-कौन से प्रस्ताव हैं जो अगले बजट में शामिल हो सकते हैं।
कोशिश में लगे हैं
^बोर्डबैठक रखनी है। कोशिश कर रहे हैं जनवरी में बोर्ड बैठक हो जाए। चंद्रसिंहकोठारी, मेयर
hin_Deva hin_Deva hin_Deva hin_Deva hin_Deva hin_Deva hin_Deva